CELEX: 62014TA0698
Language: sk
Date: 2016-09-15 00:00:00
Title: Vec T-698/14: Rozsudok Všeobecného súdu z 15. septembra 2016 – European Dynamics Luxembourg a Evropaïki Dynamiki/Komisia („Verejné zákazky na služby — Postup verejného obstarávania — Poskytnutie externých služieb na rozvoj, štúdie a podporu informačných systémov (ESP DESIS III) — Zaradenie uchádzača podľa mechanizmu zostupného poradia — Povinnosť odôvodnenia — Ponuky s neobvykle nízkou cenou — Zásada voľnej hospodárskej súťaže — Mimozmluvná zodpovednosť“)

31.10.2016   
            
            
               SK
            
            
               Úradný vestník Európskej únie
            
            
               C 402/38
            
         Rozsudok Všeobecného súdu z 15. septembra 2016 – European Dynamics Luxembourg a Evropaïki Dynamiki/Komisia
   (Vec T-698/14) (1)
   
   ((„Verejné zákazky na služby - Postup verejného obstarávania - Poskytnutie externých služieb na rozvoj, štúdie a podporu informačných systémov (ESP DESIS III) - Zaradenie uchádzača podľa mechanizmu zostupného poradia - Povinnosť odôvodnenia - Ponuky s neobvykle nízkou cenou - Zásada voľnej hospodárskej súťaže - Mimozmluvná zodpovednosť“))
   (2016/C 402/42)
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg SA (Ettelbrück, Luxembursko) a Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: pôvodne V. Christianos, I. Ampazis a M. Sfyri, neskôr M. Sfyri, advokáti)
   
      Žalovaná: Európska komisia (v zastúpení: S. Delaude a S. Lejeune, splnomocnení zástupcovia, za právnej pomoci pôvodne E. Petritsi, E. Roussou a K. Adamantopoulos, neskôr E. Roussou a K. Adamantopoulos, advokáti)
   
      Predmet veci
   
   Na jednej strane návrh na základe článku 263 ZFEÚ na zrušenie rozhodnutí Komisie o zaradení ponúk predložených žalobkyňami týkajúcich sa častí 1 a 3 verejného obstarávania DIGIT/R2/PO/2013/029 – ESP DESIS III „Poskytnutie externých služieb na rozvoj, štúdie a podporu informačných systémov“ (Ú. v. EÚ 2013/S 19-0380314) na štvrté a tretie miesto podľa mechanizmu zostupného poradia a o vylúčení ich ponuky týkajúcej sa časti 2 tohto verejného obstarávania, a na druhej strane návrh na základe článku 268 ZFEÚ, ktoré cieľom je získať náhradu škody, ktorú žalobkyne údajne utrpeli
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               European Dynamics Luxembourg SA a Evropaïki Dynamiki – Proigmena Systimata Tilepikoinonion Pliroforikis kai Tilematikis AE sú povinné nahradiť trovy konania.
            
         
      (1)  Ú. v. EÚ C 448, 15.12.2014.